Implijet e vez a-wezhioù gant an ti-embann Skol Vreizh hag e-barzh al levr-deskiñ Le breton sans peine skrivet gant Fañch Morvannou hag embannet gwezharall gant an Assimil. Gant ar skritur-se oa bet klasket lakat a-du tout an dud war ar memes skritur : sistem an etrerannyezhel zo etre ar skolveurieg hag ar peurunvan. N'eus ket tamm liv politik ebet warnañ (nemet e oa bet savet war atiz an UDB e penn kentañ evit bezañ mestr war an emsav sevenadurel brezhonek, daoust m'eo bet dilezet gantañ bremañ ha ne vez graet gant ar peurunvan e-barzh ar gazetenn Pobl Vreizh), ha klasket 'vez bezañ tostoc'h deus an doare-distagañ ha deus an etimoloji war-un-dro. Matrec'he eo ar skritur lojikañ ha gwellañ evit ar re a zo é teskiñ, met siwazh n'eus ket kalz a dud hag a implij anehañ hiriv, kar kazimant tout tud an Emsav (le mouvement breton) a zo deus tu ar peurunvan (evit abegoù politik).